इसकी देखरेख में शासन किसी तरह की दिलचस्पी नहीं ले रहा है
भास्कर संवाददाता| नरसिंहगढ़
वार्ड 13 में मौजूद शासकीय मुद्गल प्राइमरी स्कूल की हालत खराब है। स्कूल में न पानी का इंतजाम है और न ही सुरक्षा प्रबंध मजबूत हैं। पिछले कई सालों से स्कूल का लाइट कनेक्शन भी कटा हुआ है। इससे यहां पढ़ने वाले बच्चों को गर्मियों में पंखे की हवा भी नहीं मिल पाती है। स्कूल की बाउंड्री वॉल पीछे से टूटी हुई है। इसका फायदा उठाकर असामाजिक तत्व रात को परिसर में घुस जाते हैं और परिसर को गंदा करते हैं। स्कूल में बच्चों के लिए बनाए गए टॉयलेट में पानी का इंतजाम नहीं है। टंकी खाली है और नल बंद हैं। इसकी सूचना कई बार वरिष्ठ अधिकारियों और जनप्रतिनिधियों को दी जा चुकी है लेकिन अब तक कुछ भी नहीं किया गया है। स्कूल में पढ़ने वाले विजय, भारती, साधना, प्रिया, सुरति समेत सभी बच्चे अव्यवस्थाओं की वजह से परेशान हैं।
समस्याओं की जानकारी लेकर निराकरण करेंगे
मुद्गल स्कूल में अगर किसी तरह की परेशानियां आ रही हैं तो उनकी जानकारी लेकर उनका निराकरण करेंगे। अजीत कुमार पांडे, बीआरसी नरसिंहगढ़।
hin_Deva san_Deva hin_Deva hin_Deva hin_Deva